**Izziņa par atzinumos sniegtajiem iebildumiem**

Ministru kabineta rīkojuma projekts

**„Par valsts meža zemes nodošanu Jūrmalas pilsētas pašvaldības īpašumā”**

**VSS-997**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | 14.01.2019., 12.03.2019. |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Zemkopības ministrija, Latvijas Pašvaldību savienība,Latvijas Darba devēju konfederācija, Uldis Kronblūms |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Vides aizsardzības un reģionālās attīstības ministrijas, Latvijas pašvaldību savienības, Latvijas Darba devēju konfederācijas, Ulda Kronblūma |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | 14.01.2019. Tieslietu ministrija, Uldis Kronblūms |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Pamatojoties uz Meža likuma 44. panta ceturtās daļas 2. punkta "a" apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomās funkcijas īstenošanai – ceļu būvniecībai (ceļa būvniecībai un uzturēšanai). | **Tieslietu ministrija**  Projekta 1. punkts paredz, pamatojoties uz Meža likuma 44. panta ceturtās daļas 2. punkta "a" apakšpunktu un Aizsargjoslu likuma 36. panta trešās daļas 1. punktu atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts meža zemi 5,8678 ha platībā, Jūrmalā, lai to izmantotu pašvaldības autonomās funkcijas īstenošanai – ceļu būvniecībai un uzturēšanai. Paskaidrojam, ka saskaņā ar Meža likuma 44. panta ceturtās daļas 2. punkta "a" apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama pašvaldībai ceļu būvniecībai.  No projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punktā ietvertās informācijas un projektam pievienotās Jūrmalas pilsētas pašvaldības 2018. gada 28. maija vēstules Nr. 1.1-19/1936 un Jūrmalas pilsētas domes 2018. gada 24. maija lēmuma Nr.282 secināms, ka attiecīgā zeme nepieciešama Jūrmalas pilsētas pašvaldībai tās īpašumā esošas inženierbūves – ceļa – uzturēšanai un ka šobrīd nav plānota jauna ceļa būvniecība vai esošā paplašināšana. Līdz ar to projekts neatbilst Meža likuma 44. panta ceturtās daļas 2. punkta "a" apakšpunktam, jo minētā tiesību norma nepiešķir tiesības Ministru kabinetam atļaut atsavināt valsts meža zemi pašvaldības inženierbūvju uzturēšanai. | **Iebildums uzskatāms par atsauktu** (Ministru kabineta 2009.gada 7.aprīļa noteikumu Nr.300 “Ministru kabineta kārtības rullis”103.p.)  Atbilstoši ierakstiem Jūrmalas pilsētas zemesgrāmatas nodalījumā Nr.100000577093, Jūrmalas pilsētas pašvaldībai pieder nekustamais īpašums - ***Gājēju iela Lielupe 1005*** (būves kadastra apzīmējums 1300 004 1005 001). Saskaņā ar Nekustamā īpašuma valsts kadastra informācijas sistēmas datiem būves (būves kadastra apzīmējums 1300 004 1005 001) galvenais lietošanas veids 2112 – ielas, ceļi un laukumi.  Ielu klātnes konstrukciju nolietojuma norm ir 6,67 % gadā (Ministru kabineta 2018.gada 13. februāra noteikumu Nr.87 “Grāmatvedības uzskaites kārtība budžeta iestādēs” 2. pielikums).  Lai nodrošinātu inženierbūves ekspluatāciju, ir nepieciešams uzturēt to ekspluatācijai derīgā stāvoklī, veicot arī attiecīgus būvdarbus.  Būvniecības likuma 1. panta 12. punkts nosaka, ka **būvniecība** ir visu veidu būvju projektēšana un būvdarbi. Savukārt šī panta 2. punkts nosaka, ka **būvdarbi** ir būvniecības procesa sastāvdaļa, darbi, kurus veic būvlaukumā vai būvē, lai radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu.  Administratīvā procesa likuma 17. panta pirmās daļas 3. punkts noteic, ka iestāde un tiesa, interpretējot (tulkojot) tiesību normu, lieto četras interpretācijas pamatmetodes, tostarp, sistēmisko interpretācijas metodi, tas ir, noskaidro tiesību normas jēgu saistībā ar citām tiesību normām.  Interpretējot Meža likuma 44. panta ceturtās daļas 2. punkta “a” apakšpunktu kopsakarā ar Būvniecības likumā lietoto terminoloģiju, secināms, ka Meža likuma 44. panta ceturtās daļas 2. punkta “a” apakšpunkts neparedz valsts meža zemes atsavināšanu pašvaldībai tikai jaunu ceļu būvniecībai vai esošo paplašināšanai Tas pieļauj valsts meža zemes atsavināšanu arī esoša ceļa vai tā daļas atjaunošanai, kas nepieciešama būves uzturēšanai.  Papildus norādām, ka arī līdzšinējā praksē Ministru kabinets atbalstījis valsts meža zemes atsavināšanu pašvaldībai tās īpašumā esošas inženierbūves atjaunošanai un uzturēšanai, piemēram, Ministru kabineta 2017.gada 7. jūnija rīkojums Nr.305 “Par valsts meža zemes nodošanu Krimuldas novada pašvaldības īpašumā” paredz atļaut Zemkopības ministrijai nodot valsts meža zemi Krimuldas pašvaldības īpašumā pašvaldības autonomās funkcijas īstenošanai – ceļa būvniecībai (*ceļa posmu atjaunošanai un uzturēšanai*). | 1.Pamatojoties uz Meža likuma 44. panta ceturtās daļas 2. punkta “a” un “d” apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomo funkciju īstenošanai – ceļu būvniecībai (atjaunošanai un uzturēšanai) un mežaparka uzturēšanai. |
| 2. | 1. Pamatojoties uz Meža likuma 44. panta ceturtās daļas 2. punkta "a" apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomās funkcijas īstenošanai – ceļu būvniecībai (ceļa būvniecībai un uzturēšanai). | **Tieslietu ministrija**  Projekts neatbilst arī Aizsargjoslu likuma 36. panta trešajai daļai, kas neparedz valsts zemes atsavināšanas izņēmumu Rīgas jūras līča krasta kāpu aizsargjoslā, ja valsts zemi atsavina pašvaldībai likumā “Par pašvaldībām” noteikto autonomo funkciju veikšanai. Savukārt attiecīgie Vides aizsardzības un reģionālās attīstības ministrijas izstrādātie un 2018. gada 1. marta Valsts sekretāru sanāksmē izsludinātie grozījumi Aizsargjoslu likumā (VSS-209, prot. Nr.9, 13.§) nav apstiprināti Ministru kabinetā. | **Iebildums uzskatāms par atsauktu** (Ministru kabineta 2009.gada 7.aprīļa noteikumu Nr.300 “Ministru kabineta kārtības rullis”103.p.)  Aizsargjoslu likuma 36.panta trešās daļas 1.punkts nosaka, ka krasta kāpu aizsargjoslā aizliegts atsavināt valsts vai pašvaldības īpašumā esošo zemi, izņemot likumos noteiktos gadījumos, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā.  Konkrētajā gadījumā uz zemes vienības atrodas pašvaldības īpašumā esoša būve, kas ierakstīta zemesgrāmatā. Tātad izpildās Aizsargjoslu likuma 36.panta trešās daļas 1.punktā noteiktais nosacījums zemes vienības atsavināšanai apbūves īpašniekam. Rīkojuma projekta mērķis ir izbeigt piespiedu dalītā īpašuma tiesiskās attiecības starp Latvijas valsti Finanšu ministrijas personā un Jūrmalas pilsētas pašvaldību.  Rīkojuma projektā nosakāma arī konkrēta pašvaldības funkcija, kuras izpildei zemes vienība atsavināma, ievērojot Meža likuma 44.panta ceturtās daļas 2.punkta “a” apakšpunktā noteiktos valsts meža zemes atsavināšanas nosacījumus, kā arī Publiskas personas mantas atsavināšanas likumā noteiktos nosacījumus, ņemot vērā to, ka konkrētajā gadījumā atsavināšanas veids ir nodošana bez atlīdzības īpašumā, nevis pārdošana par brīvu cenu (nosacīto cenu).  Kā norādīts Ministru kabineta 2018.gada 25. aprīļa rīkojuma Nr.185 “Par valstij piederošo nekustamo īpašumu nodošanu Rojas novada pašvaldības īpašumā” anotācijā, **“**Aizsargjoslu likuma 36. panta trešās daļas 1. punktā noteiktais aizliegums neattiecas uz gadījumu, kad valsts nekustamais īpašums tiek nodots pašvaldībai un otrādi, jo no tiesību normas jēgas un mērķa tā ierobežo privātpersonu intereses un ir skaidrojama ar iespēju nodrošināt zemes un ēkas īpašumu vienotību, ne vairāk. Aizsargjoslu likumam nav pārejošs raksturs, kā tas ir ar privatizāciju un zemes reformu regulējošiem normatīvajiem aktiem, tādēļ likumdevējs ir izvēlējies lietot jēdzienu, kas aptver visu valsts un pašvaldību zemes atsavināšanu, ne tikai tās veidu. Valsts pārvaldes iekārtas likumā ar terminu publiska persona tiek skaidrots - Latvijas Republika kā sākotnējā publisko tiesību juridiskā persona un atvasinātas publiskas personas. Tās darbojas saskaņā ar publisko tiesību principiem. Publiskās personas darbojas valsts pārvaldes jomā un ir izveidotas īpaši šim mērķim. Atkarībā no darbības jomas, tām ir dažāda norobežota kompetence un patstāvīgs budžets. Saskaņā ar Valsts pārvaldes iekārtas likuma 6. pantu valsts pārvalde ir organizēta vienotā hierarhiskā sistēmā. Neviena iestāde vai pārvaldes amatpersona nevar atrasties ārpus šīs sistēmas. Ar nekustamā īpašuma nodošanu pašvaldībai tiek radīta iespēja atrisināt sabiedrībai vai kādai tās daļai nepieciešamus un sadzīves kvalitātes vajadzībām nozīmīgus jautājumus, panākot nekustamā īpašuma izmantošanas efektivitāti sabiedrības interesēs, ko, savukārt, nevar izdarīt valsts. Tā ir saimnieciska rīcība, ar kuru nekādā veidā netiek radīti draudi Aizsargjoslas likuma 36. panta trešās daļas pirmajā punktā minētā aizlieguma neievērošanai un valsts vai pašvaldības zemes pārejai privātpersonas īpašumā. Turklāt, īpašuma tiesību maiņas rezultātā, zemesgrāmatā ierakstītās atzīmes par atsavināmā valsts nekustamā īpašuma apgrūtinājumiem paliks negrozītas un saistošas jaunajam nekustamā īpašuma ieguvējam.”  Papildus vēršam uzmanību, ka 2018.gada 1. martā Valsts sekretāru sanāksmē (prot.Nr.9, 13. §) izsludinātais Vides aizsardzības un reģionālās attīstības ministrijas sagatavotais likumprojekts “Grozījumi Aizsargjoslu likumā” ( VSS-209, TA – 2177), paredz papildināt Aizsargjoslu likuma 36.panta trešās daļas pirmo punktu, nosakot izņēmumu valsts vai pašvaldības īpašumā esošas zemes atsavināšanas ierobežojumam, ja valsts zemi atsavina (nodod) pašvaldībai likumā noteikto autonomo funkciju veikšanai vai pašvaldības zemi atsavina valstij tās funkciju veikšanai. Šī norma dos iespēju valsts zemi krasta kāpu aizsargjoslā atsavināt pašvaldībām arī gadījumos, ja uz zemes neatradīsies pašvaldības būves. | 1.Pamatojoties uz Meža likuma 44. panta ceturtās daļas 2. punkta “a” un “d” apakšpunktu, Aizsargjoslu likuma 36. panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomo funkciju īstenošanai – ceļu būvniecībai (atjaunošanai un uzturēšanai) un mežaparka uzturēšanai. |
| 3. | 1. Pamatojoties uz Meža likuma 44. panta ceturtās daļas 2. punkta "a" apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomās funkcijas īstenošanai – ceļu būvniecībai (ceļa būvniecībai un uzturēšanai). | **Vides aizsardzības un reģionālās attīstības ministrija**  Atbilstoši projektā norādītajam, uz Latvijas valsts Finanšu ministrijas vārda reģistrētā zemes vienība ar kadastra Nr. 13000041005 5,8678 ha platībā, ir nepieciešama Jūrmalas pilsētas pašvaldībai piederošās būves (gājēju ielas) uzturēšanai, likuma “Par pašvaldībām” 15. panta pirmās daļas 2. punktā minētās pašvaldības autonomās funkcijas izpildes nodrošināšanai.  Saskaņā ar Meža likuma 44. panta ceturtās daļas 2. punkta a) apakšpunktu, zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu gadījumos, ja valsts meža zeme nepieciešama likumā "Par pašvaldībām" noteikto šādu pašvaldības autonomo funkciju veikšanai, proti, konkrētajā gadījumā, ceļu būvniecībai.  Ņemot vērā iepriekš minēto, lūdzam precizēt Ministru kabineta rīkojuma projekta sākotnējās ietekmes novērtējuma ziņojumu (turpmāk – anotāciju), jo šādā redakcijā, anotācija ir pretrunā ar Meža likumā noteikto regulējumu. | **Iebildums izvērtēts,**  **vienošanās panākta 14.01.2019. starpinstitūciju sanāksmē**  Skat. argumentāciju pie 1.punkta. | 1.Pamatojoties uz Meža likuma 44. panta ceturtās daļas 2. punkta “a” un “d” apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomo funkciju īstenošanai – ceļu būvniecībai (atjaunošanai un uzturēšanai) un mežaparka uzturēšanai. |
| 4. | 1. Pamatojoties uz Meža likuma 44. panta ceturtās daļas 2. punkta "a" apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomās funkcijas īstenošanai – ceļu būvniecībai (ceļa būvniecībai un uzturēšanai). | **Vides aizsardzības un reģionālās attīstības ministrija**  No anotācijas secināms, ka Finanšu ministrija nodod bez atlīdzības Jūrmalas pilsētas pašvaldības īpašumā valsts meža zemi – valsts nekustamo īpašumu „Lielupe 1005” (nekustamā īpašuma kadastra Nr. 1300 004 1005) – zemes vienību 5,8678 ha platībā Jūrmalā. Savukārt, uz zemes vienības atrodas būve – Gājēju iela Lielupe 1005 (būves kadastra apzīmējums 1300 004 1005 001), kas ietilpst nekustamā īpašuma sastāvā un kas ierakstīts Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr.100000577093 uz Jūrmalas pilsētas pašvaldības vārda (lēmums 11.04.2018.). Saskaņā ar Nekustamā īpašuma valsts kadastra informācijas sistēmas datiem būves galvenais lietošanas veids 2112 – ielas, ceļi un laukumi, un būves platība – 1777,50 m2.  Atbilstoši Aizsargjoslu likuma 36. panta trešās daļas 1. punktam, krasta kāpu aizsargjoslā un pludmalē papildus šā panta pirmajā un otrajā daļā minētajam, aizliegts atsavināt valsts vai pašvaldības īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā.  Vides aizsardzības un reģionālās attīstības ministrijas ieskatā, atbilstoši Aizsargjoslas likuma 36. pantā noteiktais regulējums paredz, ka personai tiesības iegūt īpašumā tikai zemi zem ēkas (būves), kas ir zemes vienība 1777,50 m2 platībā, nevis anotācijā norādītā zemes vienība 5,8678 ha platībā, neskatoties vai tā ir privātpersona vai atvasināta publiska persona. Lūdzam precizēt anotācijā norādīto Jūrmalas pašvaldībai nododamās zemes vienības platības apmēru atbilstoši Aizsargjoslas likuma 36. panta trešās daļas 1. punktā norādītajam vai arī sniegt tiesisku pamatojumu nekustamā īpašuma atsavināšanai. | **Iebildums izvērtēts,**  **vienošanās panākta 14.01.2019. starpinstitūciju sanāksmē**  Atbilstoši Jūrmalas pilsētas domes (turpmāk – Dome) 26.10.2018. vēstulē Nr.1.1-25/4015 un 29.11.2018. vēstulē Nr.1.1.-19/4500 sniegtajai informācijai, saskaņā ar Jūrmalas pilsētas teritorijas plānojumu, kas apstiprināts ar Domes 2012.gada 11.oktobra saistošajiem noteikumiem Nr.42 „Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Domes 2016.gada 24.marta saistošajiem noteikumiem Nr.8 „Par Jūrmalas pilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” (turpmāk – Saistošie noteikumi Nr.8), zemes vienība atrodas daļēji dabas un apstādījumu teritorijā (funkcionālā zona, ko nosaka, lai nodrošinātu rekreācijas, sporta, tūrisma, kvalitatīvas dabas un kultūrvides u.tml. funkciju īstenošanu dabas vai daļēji pārveidotās dabas teritorijās, ietverot ar attiecīgo funkciju saistītās ēkas un inženierbūves) un transporta infrastruktūras teritorijā (funkcionālā zona, ko nosaka, lai nodrošinātu visu veidu transportlīdzekļu un gājēju satiksmei nepieciešamo infrastruktūru, kā arī lai nodrošinātu lidostu un ostu uzņēmumu darbību un attīstībai nepieciešamo teritorijas organizāciju un inženiertehnisko apgādi). Jāņem vērā, ka uz zemes vienības atrodas ne tikai pašvaldības inženierbūve – gājēju iela Lielupe 1005 (kadastra apzīmējums 1300 004 1005 001), bet arī veloceliņš un citas pašvaldības ielas (10. un 12. līnija), kas nodrošina jebkurai personai piekļūšanu Lielupes pludmalei un Rīgas jūras līcim. Tāpat ir jāņem vērā, ka kopā ar Jūrmalas pilsētas pašvaldības īpašumā esošām zemes vienībām (kadastra apzīmējumi 1300 007 1003, 1300 007 1004, 1300 004 1009, 1300 004 1001, 1300 004 1018, 1300 004 1008, 1300 004 1007) zemes vienība veido vienotu mežaparku Rīgas jūras līča piekrastes krasta kāpu teritorijā, kuru sabiedrības locekļi izmanto rekreācijai. Uz zemes vienības Lielupe 1005, Jūrmalā, atrodas 10. līnijas un 12. līnijas noejas uz jūru. 10.līnijas un 12. līnijas nav inženierbūves “Gājēju iela Lielupe 1005” sastāvā. Teritorijas plānojumā inženierbūve “Gājēju iela Lielupe 1005” un 10. līnijas, 12. līnijas noejas atrodas sarkano līniju robežās un Transporta infrastruktūras teritorijā. Atbilstoši Ministru kabineta 2013.gada 30. aprīļa noteikumu Nr.240 „Vispārīgie teritorijas plānošanas, izmantošanas un apbūves noteikumi” 83. punktam, jaunveidojamas ielas izdala kā atsevišķas zemes vienības. Saskaņā ar Jūrmalas teritorijas izmantošanas un apbūves noteikumu 21. punktu, zemes vienību dalīšana Rīgas jūras līča krasta kāpu aizsargjoslā pamatojama, izstrādājot detālplānojumu. Izdalot sarkanās līnijas atsevišķā jaunveidojamā zemes vienībā, zemes vienības Lielupe 1005, Jūrmalā, dabas teritorija sadalīsies astoņās zemes vienībās (sk. pielikumā). Dome norāda, ka sarkano līniju izdalīšana atsevišķā zemes vienībā ir iespējama tikai izstrādājot detālplānojumu, kas ir samērā dārgs un laikietilpīgs process, šāda rīcība gan no pašvaldības, gan valsts puses neatbildīs Publiskas personas finanšu līdzekļu un mantas izšķērdēšanas novēršanas likuma 3.pnata 1.punktā noteiktajam, ka publiska persona rīkojas ar finanšu līdzekļiem un mantu lietderīgi, tas ir: rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. Saskaņā ar Piekrastes plānojuma antropogēnās slodzes izvērtējuma datiem Lielupes pludmale ir atzīmēta kā *ļoti apmeklēta,* līdz ar to, meža teritorijā nonāk arī atkritumi, kuru savākšanu nodrošina pašvaldība. Lai uzlabotu pilsētvides ainavu, Dome 2018.gada jūlijā veica teritorijas sakopšanas darbus – atvasāju nopļaušanu kāpu zonā gar centrālo gājēju taku un izejām uz jūru visos zemesgabalos no Vienības prospekta līdz 13. līnijai. Ņemot vērā iepriekš minēto, pašvaldības autonomo funkciju pildīšanai ir nepieciešama visa zemes vienība Lielupe 1005, Jūrmalā, jo tā nav tikai saistīta ar inženierbūves Gājēju iela Lielupe 1005, Jūrmalā, uzturēšanu un uzkopšanu, Dome šos darbus veic visas zemes vienības Lielupe 1005, Jūrmalā, robežās – 10. līnijas un 12. līnijas noejās uz jūru, kā arī uzturot meža parku atbilstoši apsaimniekošanas noteikumiem.  Rīkojuma projekts precizēts, paredzot, ka zemes vienība tiek nodota pašvaldības īpašumā ceļu būvniecībai (atjaunošanai un uzturēšanai) un mežaparka uzturēšanai.  Atbilstoši Domes 05.02.2019. vēstulē Nr.1.1-19/672 sniegtajai informācijai, Meža likuma 383.pants noteic, ka parku un mežaparku izveido vietējā pašvaldība pēc vienošanās ar zemes īpašnieku, izdodot saistošos noteikumus par konkrēta parka vai mežaparka izveidošanu, apsaimniekošanu un aizsardzību. Saistošos noteikumus vietējā pašvaldība saskaņo ar zemes īpašnieku, ja mežaparku izveido ārpus pašvaldības zemes, un ar Dabas aizsardzības pārvaldi, ja parku vai mežaparku izveido īpaši aizsargājamā dabas teritorijā. Dome informē, ka ar Jūrmalas pilsētas Zemes komisijas 1998.gada 21. augusta lēmumu Nr.1478 „Par zemesgabala izveidošanu Jūrmalā, Lielupe 1005” izveidots valstij piekrītošs zemesgabals Lielupe 1005, Jūrmalā, ar kopējo platību 58678 m2, Jūrmalas pilsētas parkmeža apsaimniekošanai, nosakot apgrūtinājumu – ievērot meža apsaimniekošanas noteikumus. Dome ir pieņēmusi 2012.gada 22. novembra saistošos noteikumu Nr.46 „Jūrmalas pilsētas apstādījumu apsaimniekošana un aizsardzība”, saskaņā ar kuriem notiek arī mežaparku apsaimniekošana un aizsardzība visā Jūrmalas pilsētas administratīvajā teritorijā.  Attiecīgi precizēta anotācija. | 1.Pamatojoties uz Meža likuma 44. panta ceturtās daļas 2. punkta “a” un “d” apakšpunktu, Aizsargjoslu likuma 36. panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomo funkciju īstenošanai – ceļu būvniecībai (atjaunošanai un uzturēšanai) un mežaparka uzturēšanai. |
| 5. | 1. Pamatojoties uz Meža likuma 44. panta ceturtās daļas 2. punkta "a" apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomās funkcijas īstenošanai – ceļu būvniecībai (ceļa būvniecībai un uzturēšanai). | **Latvijas Pašvaldību savienība**  Jūrmalas pilsētas pašvaldība lūdz papildināt Ministru kabineta rīkojuma projekta 1.punktu aiz vārdiem “(ceļa būvniecībai un uzturēšanai)” ar vārdiem “un būves, Gājēju iela Lielupe 1005 (kadastra apzīmējums 1300 004 1005 001) uzturēšanai.” | **Iebildums izvērtēts,**  **vienošanās panākta 14.01.2019. starpinstitūciju sanāksmē**  Rīkojuma projektā, ievērojot Publiskas personas mantas atsavināšanas likuma 42.panta un Meža likuma 44.panta ceturtās daļas 2.punkta nosacījumus, norādāma konkrēta Meža likuma 44.panta ceturtās daļas 2.punktā minētā pašvaldības funkcija. Rīkojuma projekts paredz nosacījumu zemes vienību izmantot ceļu būvniecībai (atjaunošanai un uzturēšanai), kas sevī ietver arī būves, Gājēju iela Lielupe 1005 (kadastra apzīmējums 1300 004 1005 001), uzturēšanu. | 1.Pamatojoties uz Meža likuma 44. panta ceturtās daļas 2. punkta “a” un “d” apakšpunktu, Aizsargjoslu likuma 36.panta trešās daļas 1.punktu un Publiskas personas mantas atsavināšanas likuma 42. panta pirmo daļu un 43. pantu, atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts nekustamo īpašumu “Lielupe 1005” (nekustamā īpašuma kadastra Nr. 1300 004 1005) – valsts meža zemi – zemes vienību (zemes vienības kadastra apzīmējums 1300 004 1005) 5,8678 ha platībā, Jūrmalā, lai to izmantotu pašvaldības autonomo funkciju īstenošanai – ceļu būvniecībai (atjaunošanai un uzturēšanai) un mežaparka uzturēšanai. |
| 6. |  | **Uldis Kronblūms**  1. Jānorāda, ka šajā vietā jau ir pašvaldībai piederošs gājēju ceļš (kadarstra Nr. 13000041005001) un ceļa jaunbūve šajā vietā nav nepieciešama.  2. Arī gadījumā, ja Jūrmalas pilsētas pašvaldība uzskata, ka šajā vietā nepietiek ar esošā ceļa remontu, bet ir nepieciešama jauna ceļa izbūve, tad gan Būvniecības likums, gan uz tā pamata izdotie Ministru kabineta 2014.gada 14. oktobra noteikumi Nr.633 “Autoceļu un ielu būvnoteikumi” paredz iespēju būvēt ceļu uz citai personai piederošas zemes. Šādā gadījumā ir nepieciešams tikai saskaņojums ar zemes īpašnieku, kas ir daudz vienkāršāks un ar ieceri samērīgāks risinājums.  3. Esošā pašvaldībai piederošā gājēju ceļa remontam nav nepieciešama meža zemes vienība 5,8678 ha platībā. Šāda platība ir nesamērīga ar iecerēto funkciju.  4. Meža likuma 44. panta ceturtās daļas 2. punkta „a” apakšpunkts paredz iespēju veikt Zemesgrāmatā ierakstītās valsts meža zemes atsavināšanu ceļu būvniecībai. Manā ieskatā Meža likuma 44. panta ceturtās daļas 2. punkta „a” apakšpunkts ir paredzēts ceļiem, kas ir likuma Par autoceļiem subjekti. Likuma 2. pants noteic, ka autoceļš ir kompleksa inženierbūve ārpus pilsētas robežām, kas izmantojama transportlīdzekļu satiksmei ar noteikto ātrumu, normatīvos paredzētajām slodzēm un gabarītiem. Visi Latvijas autoceļi pēc to nozīmes iedalāmi, valsts autoceļos, pašvaldību ceļos, komersantu ceļos un māju ceļos.  5. Uzskatu, ka 2018. gada Jūrmalas pilsētas domes sēdē, kurā tika nolemts lūgt Finanšu ministriju sagatavot Ministru kabineta rīkojuma projektu par zemes vienības Lielupe 1005, Jūrmalā, kadastra apzīmējums 1300 004 1005, ar kopējo platību 58678 m2, nodošanu bez atlīdzības Jūrmalas pilsētas pašvaldības īpašumā esošās būves (Gājēju iela Lielupe 1005, kadastra apzīmējums 1300 004 1005 001 ) uzturēšanai, deputāti tika maldināti par to, ka pašvaldības īpašumā esošā gājēju ceļa uzturēšana un remonts nav iespējams bez visa zemesgabala pārņemšanas pašvaldības īpašumā. Šādu apgalvojumu izteica Domes priekšsēdētāja vietnieks N. Ņikiforovs. Valsts nekustamo īpašumu atbilde uz manu iesniegumu liecina par pretējo. | **Iebildums uzskatāms par atsauktu** (Ministru kabineta 2009.gada 7.aprīļa noteikumu Nr.300 “Ministru kabineta kārtības rullis”103.p.)  Skat. argumentāciju pie 1., 2., 4. un 7. punkta. |  |
| 7. |  | **Latvijas Darba devēju konfederācija**  1. Šajā vietā jau ir pašvaldībai piederošs gājēju ceļš (kadarstra Nr. 13000041005001) un ceļa jaunbūve šajā vietā nav nepieciešama.  2. Pašvaldībai piederošā ceļa remontam vai tā uzlabošanai nav nepieciešamas meža zemes vienība 5,8678 ha platībā.  3. Valsts pārvaldes iekārtas likuma 10. panta 1. daļa noteic, ka Valsts pārvalde savas pilnvaras var izmantot tikai atbilstoši pilnvarojuma jēgai un mērķim.  4. Valsts pārvaldes iekārtas likuma 10. panta 10. daļa noteic, ka valsts pārvaldi organizē pēc iespējas efektīvi.  5. Valsts pārvaldes iekārtas likuma 62. pants noteic, ka viens no pārvaldes lēmuma pieņemšanas pamatnoteikumiem ir tā lietderības pārbaude.  6. Valsts pārvaldes iekārtas likuma 63. pants noteic, ka pārbaudot pārvaldes lēmuma lietderību, izvērtē tā nepieciešamību un piemērotību attiecīgā mērķa sasniegšanai.  7. ņemot vērā, ka esošais normatīvais regulējums ( Būvniecības likums un uz tā pamata izdotie Ministru kabineta 2014.gada 14.oktobra noteikumi Nr.633 “Autoceļu un ielu būvnoteikumi” u.c.) paredz iespēju ne tikai remontēt esošās būves, bet arī būvēt ceļu uz citai personai piederošas zemes, tad īpašumtiesību nodošana uz zemes vienību Jūrmalas pašvaldībai Projekta anotācijā norādītajam mērķim nav nepieciešama, jo projekta anotācijā norādīto mērķi var sasniegt ar ievērojami vienkāršāku risinājumu – būves ieceres saskaņojumu. Līdz ar ko projektā ietvertā rīkojuma izdošana konkrētajā gadījumā nav iespējami efektīvākais risinājums, neatbilst projekta anotācijā norādītajai jēgai un mērķim, kā arī neatbilst pārvaldes lēmuma lietderības nosacījumiem. | **Iebildums izvērtēts**  Skat. argumentāciju pie 1., 2. un 4.punkta.  Papildus norādām, ka valsts akciju sabiedrības “Valsts nekustamie īpašumi” vispārējais stratēģiskais mērķis ir sabiedrības interesēs nodrošināt nekustamo īpašumu, kas ir stratēģiski svarīgi valsts drošībai, nepieciešami valsts institūcijām valsts funkciju veikšanai, kultūras mantojuma saglabāšanai, valsts vai pašvaldību administratīvās teritorijas attīstībai, mērķtiecīgu un efektīvu pārvaldīšanu, tostarp vērtības saglabāšanu un vairošanu. Valsts akciju sabiedrībai “Valsts nekustamie īpašumi” jānodrošina lietderīga rīcība ar valsts funkciju veikšanai neizmantotiem nekustamajiem īpašumiem. (Ministru kabineta 2017.gada 28. marta sēdes protokola (Nr.16 56.§) “Informatīvais ziņojums “Par valsts līdzdalības saglabāšanu valsts akciju sabiedrībā “Valsts nekustamie īpašumi”” 3.punkts).  Valsts akciju sabiedrības “Valsts nekustamie īpašumi” kompetencē nav pārvaldīt meža zemes un tai nav informācijas, ka zemes vienība būtu nepieciešama un piemērota kādu valsts pārvaldes funkciju veikšanai. Ņemot vērā to, ka zemes vienībā ir meža zeme Baltijas jūras un Rīgas jūras līča krasta kāpu aizsargjoslā, turklāt uz zemes vienības atrodas citai personai piederoša būve (pastāv piespiedu nomas attiecības), valsts rīcība ar nekustamo īpašumu ir ierobežota.  Saskaņā ar likuma “Par pašvaldībām” 15. panta pirmās daļas 2. punktu pašvaldības kompetencē ir gādāt par savas administratīvās teritorijas labiekārtošanu un sanitāro tīrību - ielu, ceļu un laukumu būvniecību, rekonstruēšanu un uzturēšanu, parku, skvēru un zaļo zonu ierīkošanu un uzturēšanu.  Pašvaldība ir atteikusies slēgt apbūvētas zemes nomas līgumu.  Ņemot vērā minēto, lietderīgākā rīcība ar nekustamo īpašumu ir to atsavināt pašvaldībai bez atlīdzības pašvaldības funkciju veikšanai.  Pašvaldības rīcība ar nekustamo īpašumu būs aprobežota – to drīkstēs izmantot rīkojuma projektā minētajām funkcijām, tas atdodams valstij, ja vairs netiek izmantots minētajām funkcijām, pašvaldībai aizliegts zemes vienību atsavināt citām personām un apgrūtināt ar hipotēku. Pašvaldībai zemesgabalu ir tiesības izmantot tikai papildinošu saimniecisku darbību veikšanai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā (Publiskas personas mantas atsavināšanas likuma 42. panta 2.5daļa).  Papildus vēršam uzmanību, ka pašvaldība nevarēs saskaņot privātpersonu patstāvīgu būvju īpašumu būvniecību zemesgabalā (sakarā ar 01.01.2017. spēkā stājušajiem grozījumiem likumā “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” un Civillikumā), līdz ar to nepastāv risks, ka kādai privātpersonai kā apbūves īpašniekam varētu rasties tiesības uz zemes atsavināšanu. |  |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Sigita Janvāre

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” valdes locekle |
| (amats) |
|  |
| (tālruņa un faksa numurs) |
| Sigita.Janvare@vni.lv |
| (e-pasta adrese) |

Arta Tupiņa

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: [arta.tupina@vni.lv](mailto:arta.tupina@vni.lv); [www.vni.lv](http://www.vni.lv)